พาเข้าม่านรูด สาวเมา แท็กซี่มหาภัย
นักร้องวงตลกคิง โชคยังดีสะดุ้งตื่น โวยวายจนเผ่นหนี แจ้งตร.ล่า ไอ้หื่น,นักร้องสาววง คิง ก่อนบ่าย ปรี๊ดแตก ถูกแท็กซี่แสบพาเข้าโรงแรม รับไปกินเลี้ยงกับเพื่อนจนเมาหนัก ขึ้นแท็กซี่กลับบ้านแล้วเผลอหลับไป ตื่นขึ้นมาอีกทีพบตัวเองนอนอยู่ในโรงแรม โชว์เฟอร์แท็กซี่ถอดเสื้อผ้าขึ้นมานอนร่วมเตียงซุกไซร้อยู่ที่ซอกคอ เลยร้องโวยวายให้คนช่วยรอดถูกล่วงเกินหวุดหวิด จดจำทะเบียนรถได้อย่างชัดเจน แจ้งตำรวจเอาเรื่องถึงที่สุด,นักร้องสาวเมาหลับถูกแท็กซี่พาเข้าโรงแรมทำอนาจารรายนี้ เปิดเผยขึ้นที่ สน.พหลโยธิน เมื่อเวลา 14.00 น. วันที่ 23 มี.ค. น.ส.อินทุอร ดีบุกคำ หรือแอล อายุ 22 ปี นักร้องประจำวงคิง ก่อนบ่าย ก๊อปปี้วาไรตี้โชว์ เจ้าของเพลงประจำเดือนไม่มา พร้อมนายณภัทร ชุ่มจิตตรี หรือคิง ก่อนบ่าย นักร้องเงาเสียงเสก โลโซ เดินทางเข้าแจ้งความร้องทุกข์ ร.ต.ท.ทัพพสาร ปานแสง รอง สว. (สอบสวน) สน. พหลโยธิน หลังจาก น.ส.อินทุอร ถูกโชเฟอร์แท็กซี่พาเข้าโรงแรมการ์เด้นท์อินน์ ซอยลาดพร้าว 25 แขวงจันทรเกษม เขตจตุจักร กรุงเทพฯ พยายามทำมิดีมิร้าย เมื่อกลางดึกวันที่ 22 มี.ค.ที่ผ่านมา,นายณภัทร ชุ่มจิตตรี กล่าวว่า คืนเกิดเหตุวันที่ 21 มี.ค. น้องแอลไปดื่มกินกับเพื่อนที่ร้านอาหารแห่งหนึ่งย่านถนนราชพฤกษ์ ต่อมาเวลา 01.00 น.หลังร้านปิดเดินมาเรียกแท็กซี่สีแดง ไม่ทราบยี่ห้อและรุ่น ทะเบียน ทห 6270 กรุงเทพมหานคร คนขับรถเป็นชายอายุประมาณ 30 ปี บอกให้ไปส่งที่บ้านพี่สาวย่านห้วยขวาง ด้วยความเมาจึงเผลอหลับไป มารู้สึกตัวอีกทีพบว่านอนอยู่บนเตียง มีโชเฟอร์แท็กซี่คนดังกล่าวในสภาพเปลือยกายกำลังซุกไซ้ที่ซอกคออยู่ น้องแอลตกใจมากจึงโวยวายเสียงดัง ชายคนดังกล่าวรีบลุกขึ้นยืนแล้วกล่าวขอโทษ ขอร้องอย่าแจ้งความ แต่ยังค้นกระเป๋าน้องแอลเอาเงิน 2 พันบาท อ้างว่าไปจ่ายค่าห้อง แล้วรีบแต่งตัวออกจากห้องขับรถหนีไป น้องแอลจึงออกมาขอข้อมูลแท็กซี่กับพนักงานโรงแรม ก่อนโบกรถแท็กซี่อีกคันกลับบ้านและมาแจ้งความวันนี้,ด้าน น.ส.อินทุอรกล่าวว่า ตนยอมรับว่าเมามาก โบกแท็กซี่ไปส่งบ้านพี่สาวย่านห้วยขวาง แต่เผลอหลับไป พอตื่นมาถึงกับสะดุ้ง ตกใจกลัวมากเพราะนอนอยู่ในโรงแรม จึงโวยกับแท็กซี่ว่า ทำไมทำแบบนี้กับตน แท็กซี่บอกว่าเพราะเห็นหลับจึงพามาที่นี่ ตนจึงเถียงว่า ถ้าตนหลับทำไมถึงพามาที่นี่ ตนจะโทรศัพท์หาพี่ชายเพื่อบอกเรื่องที่เกิดขึ้น โชเฟอร์แท็กซี่จึงขอโทษ และร้องขอว่าอย่าเอาเรื่องไปแจ้งความเลย พร้อมนำเงินตนไปจ่ายค่าห้องและไปเอาเงินในรถมาให้ 200 บาท ตนโกรธมากไม่คิดว่าจะเจอเรื่องแบบนี้ ที่จริงจะมาแจ้งความตั้งแต่เมื่อวานนี้ แต่พี่ที่จะพามาไม่ว่างเลยมาแจ้งความวันนี้,เบื้องต้น ร.ต.ท.ทัพพสาร ปานแสง พนักงานสอบสวน สน.พหลโยธิน รับแจ้งความลงบันทึกประจำวัน ไว้ ก่อนประสานฝ่ายสืบสวนตรวจสอบกล้องวงจรปิดของโรงแรมที่เกิดเหตุ พร้อมเร่งติดตามโชเฟอร์แท็กซี่มหาภัยมาดำเนินคดีตามกฎหมายต่อไป
นักร้องสาววง คิง ก่อนบ่าย ปรี๊ดแตก ถูกแท็กซี่แสบพาเข้าโรงแรม รับไปกินเลี้ยงกับเพื่อนจนเมาหนัก ขึ้นแท็กซี่กลับบ้านแล้วเผลอหลับไป ตื่นขึ้นมาอีกทีพบตัวเองนอนอยู่ในโรงแรม
ข่าวหน้า 1,คิง ก่อนบ่าย,อินทุอร ดีบุกคำ,สน.พหลโยธิน,แท็กซี่หื่น,ข่าวทั่วไป